Un tânăr de 20 de ani a ajuns în arest pentru 24 de ore după ce polițiștii de pe raza localității Vălenii de Munte l-au identificat, depistat și reținut, bănuit fiind de comiterea infracțiunii de distrugere. Bărbatul este acuzat de distrugerea mai multor autoturisme.
Ieri dimineață, în jurul orei 05.00, în timp ce desfășurau activități de patrulare în oraș, polițiștii de pe raza orașului Vălenii de Munte au observat că un autoturism prezintă urme de distrugere la nivelul lunetei.
Ulterior, din verificări, au mai fost identificate, în zona în cauză, alte patru autoturisme care prezentau urme de distrugere la nivelului lunetei, parbrizului și unui oglinzi laterale, precum și la nivelul unui contor electric.
În urma activităților uncestigativ-operative, polițiștii au identificat și depistat bănuitul, reieșind faptul că ar fi comis cele 6 fapte de distrugere pe fondul consumului de alcool.
În baza probatoriului administrat, față de tânăr a fost luată măsura reținerii pentru 24 de ore.
În cauză, cercetările sunt continuate de polițiști în cadrul unui dosar penal deschis sub aspectul săvârșirii infracțiunii de distrugere.